### 5.     Beslutning om prioritering af anlægsbevilling til ekstra asfalt i 2021

**Åbent**

Sagsnr.: 326-2020-80334       J.nr.: 05.00.00           Dokumentnr.:
326-2020-343173

**Sagstype**

Beslutning.

**Resume og sagens baggrund**

På investeringsoversigten for 2021 er der afsat et
rådighedsbeløb på i alt 11 mio. kr. til vejvedligeholdelse i by- og
landområder. Vedligeholdelsen omfatter kørebaner, fortove, stier, pladser,
vejafmærkning, skilte, afvanding og belysning. Der lægges op til en
prioritering af det afsatte anlægsbeløb. I henhold til budgetaftalens U44 skal
prioriteringen besluttes af forligspartierne.

**Indstillinger**

Direktøren indstiller, at administrationens
anbefalinger med hensyn til prioriteringer for vejvedligeholdelsesprogrammet i
2021 godkendes.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

I forbindelse med budgetaftalen for 2021-2024 er det
besluttet, at anlægsbudgettet til asfaltarbejder i 2021 forøges med i alt 11 mio.
kr.

Kommunalbestyrelsen besluttede i juni 2020 at fremrykke den
ordinære anlægsbevilling på i alt 7,7 mio. kr. til vejvedligeholdelse i
byområder i 2021 til udførelse allerede i 2020. Der er derfor med de 11 mio.
kr. tale om helt ekstraordinære anlægsmidler til kommunens veje.

I henhold til budgetaftalens U44 skal prioriteringen
besluttes af forligspartierne. Derfor fremlægges forslaget til prioriteringen
for både Teknik- og Miljøudvalget, Økonomiudvalget og Kommunalbestyrelsen.
Prioriteringen af de ordinære anlægsmidler til vejvedligeholdelse i byområder
vedtages normalt af Teknik- og Miljøudvalget.

Administrationen har udarbejdet et forslag til prioritering
af anlægsbevillingen til den ekstra vejvedligeholdelse i 2021. Forslaget
fremgår af Bilag 1, hvor de anbefalede projekter er markeret med grøn.

I forslaget lægges der op til, at anlægsbudgettet til den
ekstra vejvedligeholdelse kan benyttes i både by- og landområder, og at
bevillingen udover renovering af kørebaner også kan omfatte fortove, stier,
pladser, vejafmærkning, skilte, afvanding og belysning med videre.

Keld Nielsen i landområder ligger i en
funktionskontrakt med Pankas A/S. Vedligeholdelsen inden for denne kontrakt
omfatter generelt kun overfladebelægning og ikke arbejder, hvor der er tale om
en eventuel ny vejopbygning eller lignende for eksempel veje, der ikke længere
har den fornødne bæreevne. Derfor er der enkelte reparationer på veje i
landområder med i forslaget til prioriteringen.

I administrationens vurderinger op til forslaget til
prioritering af anlægsbudgettet til den ekstra vejvedligeholdelse i 2021 indgår
blandt andet data fra RosyRoad (kommunens vejdataregistrering),
borgerhenvendelser og egne tilstandsregistreringer. Herudover indgår
information om planlægningen hos ledningsejere og eventuelt virksomheder samt
kommunens egne eventuelle planer, herunder trafiksikkerhed og andre projekter. De samlede vedligeholdelsesbehov er som nævnt vist i Bilag
1 – Bruttolisten. Samtlige strækninger er vist i Bilag 2 – Oversigtskort.

Der kan i løbet af året opstå ændringer i
forsyningsselskabernes prioriteringer, og dermed også et ændret behov for
koordinering af kommunes egne projekter. Der kan også vise sig enten gunstige
eller ugunstige priser ved udbud med videre. Derfor lægges der op til, at administrationen
kan foretage en ændret prioritering på grundlag af data fra [adresse],
borgerhenvendelser og egne tilstandsregistreringer. Der
er derfor lagt op til, at en række projekter vil blive udbudt som option med
mulighed for eventuelt at kunne tilvælge dem, hvis der bliver behov for det
eller mulighed for det. Det betyder, at der samlet prioriteres projekter for et
beløb, der ligger cirka 34% højere end det afsatte rådighedsbeløb. De
projekter, der foreslås medtaget som option er markeret med gul i Bilag 1.

Anlægsarbejdet forventes påbegyndt i marts 2021 og afsluttet
i december 2021.

**Økonomiske konsekvenser**

Ingen økonomiske konsekvenser. Der er afsat et
rådighedsbeløb på i alt 11.000.000 mio. kr. i 2021 til ekstra
vejvedligeholdelse i byområder. Beløbet søges frigivet i et særskilt punkt.

**Bilag**

|  |  |
| --- | --- |
| Bilag 1 - Bruttoliste | 326-2021-23246 |
| Bilag 2 - Oversigtskort | 326-2021-23134 |